16.4.2019

               LT

               Europos Sąjungos oficialusis leidinys

               L 105/68

      Pastaba skaitytojui – L 102
      Pastaba skaitytojui – L 102 (žr. 68 puslapį)

                  L 102 nebus paskelbtas.


title: 2017 m. rugsėjo 25 d. Tarybos sprendimas (ES) 2017/2211 dėl Europos Sąjungos ir Jordanijos Hašimitų Karalystės mokslinio ir technologinio bendradarbiavimo susitarimo, kuriuo išdėstomos Jordanijos Hašimitų Karalystės dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos, pasirašymo Sąjungos vardu

text:
1.12.2017

               LT

               Europos Sąjungos oficialusis leidinys

               L 316/13

         TARYBOS SPRENDIMAS (ES) 2017/2211
   2017 m. rugsėjo 25 d.
   dėl Europos Sąjungos ir Jordanijos Hašimitų Karalystės mokslinio ir technologinio bendradarbiavimo susitarimo, kuriuo išdėstomos Jordanijos Hašimitų Karalystės dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos, pasirašymo Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 186 straipsnį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos Parlamento ir Tarybos sprendime (ES) 2017/1324 (1) numatyta, kad Sąjunga dalyvauja kelių valstybių narių bendrai vykdomoje Partnerystėje mokslinių tyrimų ir inovacijų srityje Viduržemio jūros regione (PRIMA);

               (2)

               PRIMA tikslas – įgyvendinti jungtinę programą siekiant kurti mokslinių tyrimų ir inovacijų gebėjimus ir plėtoti žinias bei bendrus novatoriškus žemės ūkio ir maisto pramonės sistemų sprendimus, kad jos taptų tvarios, ir integruoto vandens išteklių tiekimo ir valdymo Viduržemio jūros regione sprendimus, kuriuos taikant tos sistemos ir tas vandens išteklių tiekimas ir valdymas taptų atsparesni klimato poveikiui, rezultatyvesni, ekonomiškai efektyvesni ir aplinkosaugos bei socialiniu požiūriu tvaresni, ir prisidėti prie vandens trūkumo, apsirūpinimo maistu saugumo, mitybos, sveikatos, gerovės ir migracijos problemų sprendimo pačiose jų ištakose;

               (3)

               partnerystėje PRIMA vienodomis sąlygomis dalyvaus mokslinės, valdymo ir finansinės integracijos tvirtai įsipareigojusios siekti kelios valstybės narės ir trečiosios šalys (dalyvaujančios valstybės);

               (4)

               Jordanijos Hašimitų Karalystė (toliau – Jordanija) pareiškė norą dalyvauti partnerystėje PRIMA tokiomis pačiomis sąlygomis kaip valstybės narės ir bendrosios mokslinių tyrimų ir inovacijų programos „Horizontas 2020“ (2014–2020 m.) asocijuotosios trečiosios šalys, dalyvaujančios partnerystėje PRIMA;

               (5)

               pagal Sprendimo (ES) 2017/1324 1 straipsnio 2 dalį Jordanija taps partnerystėje PRIMA dalyvaujančia valstybe, jei su Sąjunga bus sudarytas tarptautinis susitarimas dėl mokslinio ir technologinio bendradarbiavimo, kuriame išdėstomos Jordanijos dalyvavimo partnerystėje PRIMA sąlygos;

               (6)

               2017 m. gegužės 30 d. Taryba įgaliojo Komisiją Sąjungos vardu pradėti derybas su Jordanija dėl Europos Sąjungos ir Jordanijos Hašimitų Karalystės mokslinio ir technologinio bendradarbiavimo susitarimo, kuriuo išdėstomos Jordanijos Hašimitų Karalystės dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos (toliau – Susitarimas), jei bus priimtas Sprendimas (ES) 2017/1324. Sėkmingai užbaigus derybas, Susitarimas buvo parafuotas;

               (7)

               Susitarimas turėtų būti pasirašytas,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Europos Sąjungos ir Jordanijos Hašimitų Karalystės mokslinio ir technologinio bendradarbiavimo susitarimą, kuriuo išdėstomos Jordanijos Hašimitų Karalystės dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos, su sąlyga, kad minėtas Susitarimas (2) bus sudarytas.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. rugsėjo 25 d.

            Tarybos vardu

            Pirmininkas

         M. MAASIKAS

      (1)  2017 m. liepos 4 d. Europos Parlamento ir Tarybos sprendimas (ES) 2017/1324 dėl Sąjungos dalyvavimo kelių valstybių narių bendrai vykdomoje Partnerystėje mokslinių tyrimų ir inovacijų srityje Viduržemio jūros regione (PRIMA) (OL L 185, 2017 7 18, p. 1).

      (2)  Susitarimo tekstas bus paskelbtas kartu su sprendimu dėl jo sudarymo.


title: 2017 m. gruodžio 18 d. Tarybos sprendimas (ES) 2018/15 dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo XXI priedo (Statistika) dalinio pakeitimo

text:
9.1.2018

                  LT

                  Europos Sąjungos oficialusis leidinys

                  L 4/13

            TARYBOS SPRENDIMAS (ES) 2018/15
      2017 m. gruodžio 18 d.
      dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo XXI priedo (Statistika) dalinio pakeitimo
      EUROPOS SĄJUNGOS TARYBA,
      atsižvelgdama į Sutartį dėl Europos Sąjungos veikimo, ypač į jos 338 straipsnio 1 dalį kartu su 218 straipsnio 9 dalimi,
      atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
      atsižvelgdama į Europos Komisijos pasiūlymą,
      kadangi:

                  (1)

                  Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

                  (2)

                  pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, be kita ko, EEE susitarimo XXI priedą (Statistika);

                  (3)

                  į EEE susitarimą turi būti įtrauktas Europos Parlamento ir Tarybos reglamentas (ES) 2016/792 (3);

                  (4)

                  todėl EEE susitarimo XXI priedas (Statistika) turėtų būti atitinkamai iš dalies pakeistas;

                  (5)

                  todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

            PRIĖMĖ ŠĮ SPRENDIMĄ:
      1 straipsnis
      Pozicija, kurios Sąjungos vardu turi būti laikomasi EEE jungtiniame komitete, dėl EEE susitarimo XXI priedo (Statistika) dalinio pakeitimo grindžiama prie šio sprendimo pridėtu EEE jungtinio komiteto sprendimo projektu.
      2 straipsnis
      Šis sprendimas įsigalioja jo priėmimo dieną.

         Priimta Briuselyje 2017 m. gruodžio 18 d.

               Tarybos vardu

               Pirmininkė

            K. SIMSON

         (1)  OL L 305, 1994 11 30, p. 6.

         (2)  OL L 1, 1994 1 3, p. 3.

         (3)  2016 m. gegužės 11 d. Europos Parlamento ir Tarybos reglamentas (ES) 2016/792 dėl suderintų vartotojų kainų indeksų ir būsto kainų indekso, kuriuo panaikinamas Tarybos reglamentas (EB) Nr. 2494/95 (OL L 135, 2016 5 24, p. 11).

         PROJEKTAS
         EEE JUNGTINIO KOMITETO SPRENDIMAS Nr. …/2017
         … m. … … d.
         kuriuo iš dalies keičiamas EEE susitarimo XXI priedas (Statistika)
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:

                     (1)

                     į EEE susitarimą turi būti įtrauktas 2016 m. gegužės 11 d. Europos Parlamento ir Tarybos reglamentas (ES) 2016/792 dėl suderintų vartotojų kainų indeksų ir būsto kainų indekso, kuriuo panaikinamas Tarybos reglamentas (EB) Nr. 2494/95 (1);

                     (2)

                     Reglamentu (ES) 2016/792 panaikinamas į EEE susitarimą įtrauktas Tarybos reglamentas (EB) Nr. 2494/95 (2), todėl jis turi būti išbrauktas iš EEE susitarimo;

                     (3)

                     todėl EEE susitarimo XXI priedas turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:
         1 straipsnis
         EEE susitarimo XXI priedo 19a punkto (Tarybos reglamentas (EB) Nr. 2494/95) tekstas pakeičiamas taip:

            „32016 R 0792: 2016 m. gegužės 11 d. Europos Parlamento ir Tarybos reglamentas (ES) 2016/792 dėl suderintų vartotojų kainų indeksų ir būsto kainų indekso, kuriuo panaikinamas Tarybos reglamentas (EB) Nr. 2494/95 (OL L 135, 2016 5 24, p. 11).
            Reglamento nuostatos šio susitarimo tikslais adaptuojamos taip:
            Šis reglamentas netaikomas Lichtenšteinui.“

         2 straipsnis

            Europos Sąjungos oficialiojo leidinio EEE priede skelbtinas Reglamento (ES) 2016/792 tekstas islandų ir norvegų kalbomis yra autentiškas.
         3 straipsnis
         Šis sprendimas įsigalioja […], jei pateikti visi pranešimai pagal EEE susitarimo 103 straipsnio 1 dalį (*1).
         4 straipsnis
         Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

            Priimta Briuselyje

                  EEE jungtinio komiteto vardu

                  Pirmininkas

                  EEE jungtinio komiteto sekretoriai

            (1)  OL L 135, 2016 5 24, p. 11.

            (2)  OL L 257, 1995 10 27, p. 1.

            (*1)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2018 m. vasario 15 d. Tarybos sprendimas (ES) 2018/270, kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Central Bank of Cyprus išorės auditoriaus

text:
23.2.2018

               LT

               Europos Sąjungos oficialusis leidinys

               L 51/14

         TARYBOS SPRENDIMAS (ES) 2018/270
   2018 m. vasario 15 d.
   kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Central Bank of Cyprus išorės auditoriaus
   EUROPOS SĄJUNGOS TARYBA,
   atsižvelgdama į Protokolą Nr. 4 dėl Europos centrinių bankų sistemos ir Europos Centrinio Banko statuto, pridėtą prie Europos Sąjungos sutarties ir Sutarties dėl Europos Sąjungos veikimo, ypač į jo 27.1 straipsnį,
   atsižvelgdama į 2017 m. gruodžio 19 d. Europos Centrinio Banko rekomendaciją Europos Sąjungos Tarybai dėl Central Bank of Cyprus išorės auditoriaus (ECB/2017/43) (1),
   kadangi:

               (1)

               Europos Centrinio Banko (ECB) ir valstybių narių, kurių valiuta yra euro, nacionalinių centrinių bankų sąskaitų auditą atlieka nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba;

               (2)

               dabartinio Central Bank of Cyprus išorės auditoriaus KPMG Limited įgaliojimai baigsis po 2017 finansinių metų audito. Todėl būtina paskirti Central Bank of Cyprus išorės auditorių 2018–2022 finansiniams metams;

               (3)

                  Central Bank of Cyprus išorės auditoriumi 2018–2022 finansiniams metams pasirinko PricewaterhouseCoopers Limited;

               (4)

               ECB valdančioji taryba rekomendavo Central Bank of Cyprus išorės auditoriumi 2018–2022 finansiniams metams skirti PricewaterhouseCoopers Limited;

               (5)

               vadovaujantis ECB valdančiosios tarybos rekomendacija Tarybos sprendimas 1999/70/EB (2) turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 1999/70/EB 1 straipsnio 14 dalis pakeičiama taip:

      „14.   PricewaterhouseCoopers Limited patvirtinama Central Bank of Cyprus išorės auditoriumi 2018–2022 finansiniams metams.“

   2 straipsnis
   Šis sprendimas įsigalioja pranešimo apie jį dieną.
   3 straipsnis
   Šis sprendimas skirtas Europos Centriniam Bankui.

      Priimta Briuselyje 2018 m. vasario 15 d.

            Tarybos vardu

            Pirmininkas

         K. VALCHEV

      (1)  OL C 2, 2018 1 5, p. 1.

      (2)  1999 m. sausio 25 d. Tarybos sprendimas 1999/70/EB dėl nacionalinių centrinių bankų išorės auditorių (OL L 22, 1999 1 29, p. 69).


title: 2018 m. vasario 15 d. Tarybos sprendimas (ES) 2018/271, kuriuo skiriamas Regionų komiteto Italijos Respublikos pasiūlytas narys

text:
23.2.2018

               LT

               Europos Sąjungos oficialusis leidinys

               L 51/16

         TARYBOS SPRENDIMAS (ES) 2018/271
   2018 m. vasario 15 d.
   kuriuo skiriamas Regionų komiteto Italijos Respublikos pasiūlytas narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Italijos vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.

               (2)

               pasibaigus Rosario CROCETTA kadencijai tapo laisva Regionų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. Regionų komiteto nariu skiriamas:

               —

               Gaetano ARMAO, Vicepresidente ed Assessore all'Economia della Regione Siciliana.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2018 m. vasario 15 d.

            Tarybos vardu

            Pirmininkas

         K. VALCHEV

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).


title: 2018 m. vasario 23 d. Tarybos sprendimas (BUSP) 2018/280, kuriuo iš dalies keičiamas Sprendimas 2012/642/BUSP dėl ribojamųjų priemonių Baltarusijai

text:
24.2.2018

               LT

               Europos Sąjungos oficialusis leidinys

               L 54/16

         TARYBOS SPRENDIMAS (BUSP) 2018/280
   2018 m. vasario 23 d.
   kuriuo iš dalies keičiamas Sprendimas 2012/642/BUSP dėl ribojamųjų priemonių Baltarusijai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2012 m. spalio 15 d. Taryba priėmė Sprendimą 2012/642/BUSP (1);

               (2)

               remiantis to sprendimo peržiūros rezultatais, ribojamųjų priemonių Baltarusijai taikymas turėtų būti pratęstas iki 2019 m. vasario 28 d.;

               (3)

               be to, Taryba susitarė, kad valstybės narės gali leisti eksportuoti tam tikrų rūšių mažo kalibro sportinius šautuvus, mažo kalibro sportinius pistoletus ir mažo kalibro šaudmenis, skirtus naudoti tik sporto renginiuose ir sporto treniruotėse, taip pat su tuo susijusią techninę pagalbą ar tarpininkavimo paslaugas, finansavimą ar finansinę pagalbą, pabrėždama, kad bus leidžiama eksportuoti ribotą jų skaičių ir nedarant poveikio taikytinoms licencijų išdavimo nuostatoms;

               (4)

               todėl Sprendimas 2012/642/BUSP turėtų būti atitinkamai iš dalies pakeistas;

               (5)

               Siekiant užtikrinti, kad šiame sprendime numatytos priemonės būtų veiksmingos, šis sprendimas turėtų įsigalioti nedelsiant,

         PRIĖMĖ ŠĮ SPRENDIMĄ:
   1 straipsnis
   Sprendimas 2012/642/BUSP iš dalies keičiamas taip:

               1)

               2 straipsnis papildomas šia dalimi:
               „4.   Nukrypstant nuo 1 straipsnio, valstybės narės gali leisti parduoti, tiekti, perduoti arba eksportuoti mažo kalibro sportinius šautuvus, mažo kalibro sportinius pistoletus ir mažo kalibro šaudmenis, skirtus naudoti tik sporto renginiuose ir sporto treniruotėse, taip pat su tuo susijusią techninę pagalbą ar tarpininkavimo paslaugas, finansavimą ar finansinę pagalbą.
               Sąjunga imasi būtinų priemonių atitinkamiems objektams, kuriems turi būti taikoma ši dalis, nustatyti.
               5.   Atitinkama valstybė narė kitoms valstybėms narėms ir Komisijai apie savo ketinimą pagal 4 dalį suteikti leidimą, įskaitant duomenis apie atitinkamos įrangos rūšį, kiekį ir numatytą paskirtį arba susijusios pagalbos ar paslaugų pobūdį, praneša ne vėliau kaip prieš dešimt dienų iki leidimo suteikimo.“;

               2)

               8 straipsnis pakeičiamas taip:
               „8 straipsnis
               1.   Šis sprendimas taikomas iki 2019 m. vasario 28 d.
               2.   Šis sprendimas nuolat peržiūrimas ir atitinkamai atnaujinamas arba iš dalies keičiamas, jei Taryba mano, kad jo tikslai nebuvo pasiekti.“

         2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2018 m. vasario 23 d.

            Tarybos vardu

            Pirmininkė

         E. ZAHARIEVA

      (1)  2012 m. spalio 15 d. Tarybos sprendimas 2012/642/BUSP dėl ribojamųjų priemonių Baltarusijai (OL L 285, 2012 10 17, p. 1).


title: 2018 m. vasario 26 d. Tarybos sprendimas (BUSP) 2018/283, kuriuo iš dalies keičiamas Sprendimas (BUSP) 2016/1693 dėl ribojamųjų priemonių ISIL („Da'esh“) ir „Al-Qaida“ ir su jomis susijusiems asmenims, grupėms, susivienijimams ir subjektams

text:
26.2.2018

               LT

               Europos Sąjungos oficialusis leidinys

               LI 54/6

         TARYBOS SPRENDIMAS (BUSP) 2018/283
   2018 m. vasario 26 d.
   kuriuo iš dalies keičiamas Sprendimas (BUSP) 2016/1693 dėl ribojamųjų priemonių ISIL („Da'esh“) ir „Al-Qaida“ ir su jomis susijusiems asmenims, grupėms, susivienijimams ir subjektams
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į 2016 m. rugsėjo 20 d. Tarybos sprendimą (BUSP) 2016/1693 dėl ribojamųjų priemonių ISIL („Da'esh“) ir „Al-Qaida“ ir su jomis susijusiems asmenims, grupėms, susivienijimams ir subjektams, ir kuriuo panaikinama Bendroji pozicija 2002/402/BUSP ( (1)),
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2016 m. rugsėjo 20 d. Taryba priėmė Sprendimą (BUSP) 2016/1693;

               (2)

               atsižvelgiant į nuolatinę grėsmę, kurią kelia ISIL („Da'esh“) ir „Al-Qaida“ ir su jomis susiję asmenys, grupės, susivienijimai ir subjektai, į Sprendimo (BUSP) 2016/1693 priede pateiktą asmenų, grupių, susivienijimų ir subjektų sąrašą turėtų būti įtrauktas dar vienas asmuo;

               (3)

               Sprendimas (BUSP) 2016/1693 turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo (BUSP) 2016/1693 priedas iš dalies keičiamas taip, kaip išdėstyta šio sprendimo priede.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2018 m. vasario 26 d.

            Tarybos vardu

            Pirmininkė

         F. MOGHERINI

      (1)  OL L 255, 2016 9 21, p. 25.

      PRIEDAS
      Į Sprendimo (BUSP) 2016/1693 priedą įtraukiama:

         „A.   Asmenys

                     1.

                     Fabien CLAIN (dar žinomas kaip Omar); gimimo data: 1978 m. sausio 30 d.; gimimo vieta: Tulūza (Prancūzija); pilietybė: Prancūzijos; pasas Nr. 06AP104665, išduotas 2006 1 16 (nebegalioja); nacionalinė tapatybės kortelė Nr. 150161100206, išduota 2015 1 8 (galioja iki 2030 1 7).“


title: 2018 m. vasario 26 d. Tarybos sprendimas (BUSP) 2018/293, kuriuo iš dalies keičiamas Sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai

text:
27.2.2018

               LT

               Europos Sąjungos oficialusis leidinys

               L 55/50

         TARYBOS SPRENDIMAS (BUSP) 2018/293
   2018 m. vasario 26 d.
   kuriuo iš dalies keičiamas Sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į 2016 m. gegužės 27 d. Tarybos sprendimą (BUSP) 2016/849 dėl ribojamųjų priemonių Korėjos Liaudies Demokratinei Respublikai, kuriuo panaikinamas Sprendimas 2013/183/BUSP (1),
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2016 m. gegužės 27 d. Taryba priėmė Sprendimą (BUSP) 2016/849;

               (2)

               2017 m. gruodžio 22 d. Jungtinių Tautų Saugumo Taryba (toliau –JT ST) priėmė Rezoliuciją 2397 (2017), kurioje išreiškė itin didelį susirūpinimą dėl 2017 m. lapkričio 28 d. Korėjos Liaudies Demokratinės Respublikos (toliau – KLDR) įvykdyto balistinės raketos paleidimo pažeidžiant esamas JT ST rezoliucijas, taip pat jo keliamo pavojaus taikai ir stabilumui regione ir už jo ribų, ir nustatė, kad tebėra akivaizdi grėsmė tarptautinei taikai ir saugumui;

               (3)

               JT ST pripažino, kad, be kita ko, pajamomis iš KLDR prekybos sektorinėmis prekėmis ir iš KLDR darbuotojų užsienyje gaunamomis pajamomis prisidedama prie KLDR branduolinių ginklų ir branduolinių raketų programų, ir pareiškė didelį susirūpinimą dėl to, kad tomis programomis nuo KLDR žmonių didžiule kaina yra nukreipiami itin reikalingi ištekliai;

               (4)

               JT ST nusprendė sustiprinti esamas ribojamąsias priemones tam tikruose sektoriuose, įskaitant žalios naftos ir visų rafinuotos naftos produktų tiekimą KLDR, ir nustatė naujus apribojimus tam tikruose kituose sektoriuose, įskaitant KLDR vykdomą maisto ir žemės ūkio produktų, mašinų, elektros įrangos, žemės bei akmenų ir medienos tiekimą, taip pat draudimus tiekti KLDR bet kokias pramonines mašinas, transporto priemones ir geležį, plieną bei kitus metalus;

               (5)

               JT ST taip pat suteikė įgaliojimus sulaikyti, tikrinti ir areštuoti visus laivus, kurie, kaip manoma, yra susiję su esamų JT ST rezoliucijų pažeidimu, ir reikalauti repatrijuoti visus užsienyje dirbančius KLDR darbuotojus, laikantis taikytinos nacionalinės ir tarptautinės teisės;

               (6)

               įrašai dėl trijų asmenų ir vieno subjekto, kuriuos JT ST įtraukė į sąrašą ir kurie buvo įtraukti į Sprendimo (BUSP) 2016/849 I priedą, turėtų būti išbraukti iš to sprendimo II priede pateikto asmenų ir subjektų sąrašo, į kurį juos savarankiškai įtraukė Taryba;

               (7)

               tam tikroms šiame sprendime numatytoms priemonėms įgyvendinti reikia tolesnių Sąjungos veiksmų;

               (8)

               todėl Sprendimas (BUSP) 2016/849 turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas (BUSP) 2016/849 iš dalies keičiamas taip:

               1)

               9 straipsnio 2 ir 3 dalys pakeičiamos taip:
               „2.   Valstybių narių nacionaliniams subjektams arba per valstybių narių teritoriją ar iš jos, arba naudojantis valstybių narių jurisdikcijai priklausančiais laivais, orlaiviais, vamzdynais, geležinkelio linijomis ar transporto priemonėmis draudžiama tiesiogiai ar netiesiogiai tiekti, parduoti ar perduoti KLDR visus rafinuotos naftos produktus, nepriklausomai nuo to, ar tų rafinuotos naftos produktų kilmė yra tų valstybių narių teritorija.
               3.   Nukrypstant nuo 2 dalyje nustatyto draudimo, jei tiekiamų, parduodamų arba perduodamų KLDR rafinuotos naftos produktų, įskaitant dyzeliną ir žibalą, kiekis neviršija 500 000 barelių per dvylikos mėnesių laikotarpį, kuris prasideda 2018 m. sausio 1 d., ir vėliau kitais dvylikos mėnesių laikotarpiais, valstybės narės kompetentinga institucija gali, įvertinusi kiekvieną konkretų atvejį, leisti tiekti, parduoti arba perduoti KLDR rafinuotos naftos produktus, jei kompetentinga institucija yra nustačiusi, kad tiekimas, pardavimas arba perdavimas skirtas išimtinai humanitariniais tikslais ir jei:

                           a)

                           valstybė narė kas 30 dienų praneša Sankcijų komitetui apie tokių tiektų, parduotų ar perduotų KLDR rafinuotos naftos produktų kiekį, kartu pateikdama informaciją apie visas sandorio šalis;

                           b)

                           tiekiant, parduodant arba perduodant tokius rafinuotos naftos produktus nedalyvauja asmenys arba subjektai, kurie yra susiję su KLDR vykdomomis branduolinėmis ar balistinių raketų programomis arba kita JT ST rezoliucijomis 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) ar 2397 (2017) draudžiama veikla, įskaitant į sąrašą įtrauktus asmenis ar subjektus; ir

                           c)

                           rafinuotos naftos produktų tiekimas, pardavimas arba perdavimas yra nesusijęs su pajamų gavimu KLDR branduolinėms ar balistinių raketų programoms arba kitai JT ST rezoliucijomis 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) ar 2397 (2017) draudžiamai veiklai;“;

               2)

               9a straipsnio 1 dalis pakeičiama taip:
               „1.   Valstybių narių nacionaliniams subjektams arba naudojantis su valstybių narių vėliava plaukiojančiais laivais ar jų orlaiviais draudžiama iš KLDR įsigyti jūros gėrybių, nepriklausomai nuo to, ar KLDR teritorija yra jų kilmės vieta, taip pat įsigyti KLDR žvejybos teises.“;

               3)

               9b straipsnis pakeičiamas taip:
               „9b straipsnis
               1.   Valstybių narių nacionaliniams subjektams arba per valstybių narių teritoriją ar iš jos, arba naudojantis su valstybių narių vėliava plaukiojančiais laivais, jų orlaiviais, vamzdynais, geležinkelio linijomis arba transporto priemonėmis draudžiama KLDR tiesiogiai ar netiesiogiai tiekti, parduoti ar perduoti bet kokią žalią naftą, nepriklausomai nuo to, ar valstybių narių teritorija yra jos kilmės vieta.
               2.   Nukrypstant nuo 1 dalies, 1 dalyje nustatytas draudimas netaikomas, jei valstybė narė nustato, kad žalia nafta tiekiama, parduodama arba perduodama KLDR išimtinai humanitariniais tikslais, ir jei Sankcijų komitetas, įvertinęs kiekvieną konkretų atvejį, yra iš anksto tą siuntą patvirtinęs, kaip nustatyta JT ST rezoliucijos 2397 (2017) 4 punkte.
               3.   Sąjunga imasi būtinų priemonių atitinkamiems objektams, kuriems turi būti taikomas šis straipsnis, nustatyti.“;

               4)

               įterpiami šie straipsniai:
               „9d straipsnis
               1.   Valstybių narių nacionaliniams subjektams arba naudojantis su valstybių narių vėliava plaukiojančiais laivais ar jų orlaiviais draudžiama tiesiogiai ar netiesiogiai iš KLDR įsigyti maisto ir žemės ūkio produktų, mašinų, elektros įrangos, žemės ir akmenų, įskaitant magnezitą ir magneziją, medienos ir laivų, nepriklausomai nuo to, ar KLDR teritorija yra jų kilmės vieta.
               2.   1 dalyje nustatytas draudimas nedaro poveikio sutarčių, sudarytų anksčiau nei 2017 m. gruodžio 22 d., vykdymui iki 2018 m. sausio 21 d. Išsami informacija apie siuntas yra pranešama Sankcijų komitetui ne vėliau kaip 2018 m. vasario 5 d.
               3.   Sąjunga imasi būtinų priemonių atitinkamiems objektams, kuriems turi būti taikoma 1 dalis, nustatyti.
               9e straipsnis
               1.   Valstybių narių nacionaliniams subjektams arba per valstybių narių teritoriją, arba naudojantis su valstybių narių vėliava plaukiojančiais laivais, jų orlaiviais, vamzdynais, geležinkelio linijomis arba transporto priemonėmis draudžiama KLDR tiesiogiai ar netiesiogiai tiekti, parduoti arba perduoti bet kokias pramonines mašinas, transporto priemones, geležį, plieną ir kitus metalus, nepriklausomai nuo to, ar valstybių narių teritorija yra jų kilmės vieta.
               2.   Nukrypstant nuo 1 dalies, 1 dalyje nustatytas draudimas netaikomas, jei valstybė narė nustato, kad atsarginių dalių tiekimas reikalingas saugiam KLDR keleivinių orlaivių naudojimui.
               3.   Sąjunga imasi būtinų priemonių atitinkamiems objektams, kuriems turi būti taikomas šis straipsnis, nustatyti.“;

               5)

               16 straipsnis iš dalies keičiamas taip:

                           a)

                           4 dalis pakeičiama taip:
                           „4.   Valstybės narės bendradarbiauja, laikydamosi savo nacionalinės teisės aktų, atliekant patikrinimus pagal 1–3 dalis.
                           Valstybės narės kuo skubiau ir tinkamai bendradarbiauja su kita valstybe, kuri turi informacijos, leidžiančios jai įtarti, kad KLDR mėgina tiesiogiai ar netiesiogiai tiekti, parduoti, perduoti arba įsigyti neteisėtą krovinį, kai ta valstybė prašo papildomos laivybos informacijos ir informacijos apie siuntą, siekdama, inter alia, nustatyti, ar atitinkamo objekto, prekės ar produkto kilmės vieta yra KLDR.“;

                           b)

                           6 dalis pakeičiama taip:
                           „6.   Valstybės narės imasi būtinų priemonių, kad, laikydamosi savo įsipareigojimų pagal taikytiną tarptautinę teisę, areštuotų ir pašalintų (pavyzdžiui, sunaikinant, padarant neveikiančiais ar netinkamais naudoti, saugant arba pašalinimo tikslu perduodant į valstybę, kuri nėra kilmės ar paskirties valstybė) per patikrinimus nustatytus objektus, kuriuos JT ST rezoliucijomis 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2371 (2017), 2375 (2017) ar 2397 (2017) draudžiama tiekti, parduoti, perduoti arba eksportuoti.“;

               6)

               įterpiamas šis straipsnis:
               „18b straipsnis
               1.   Valstybės narės sulaiko, patikrina ir konfiskuoja visus laivus, esančius jų uostuose, ir gali sulaikyti, patikrinti ir konfiskuoti visus laivus, kuriems jų teritoriniuose vandenyse taikoma jų jurisdikcija, kai esama pagrįstų priežasčių manyti, kad atitinkamas laivas buvo naudojamas veiklai, draudžiamai JT ST rezoliucijomis 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) arba 2397 (2017), arba juo buvo gabenami šiomis rezoliucijomis draudžiami objektai.
               2.   1 dalies nuostatos dėl laivų konfiskavimo nebetaikomos praėjus šešiems mėnesiams nuo dienos, kurią toks laivas buvo konfiskuotas, jeigu Sankcijų komitetas, įvertinęs kiekvieną konkretų atvejį ir gavęs vėliavos valstybės prašymą, nustato, kad buvo imtasi tinkamų priemonių siekiant sukliudyti atitinkamam laivui prisidėti prie būsimų pirmoje dalyje nurodytų JT ST rezoliucijų pažeidimų.
               3.   Valstybės narės išregistruoja visus laivus, jei esama pagrįstų priežasčių manyti, kad atitinkamas laivas buvo naudojamas veiklai, draudžiamai JT ST rezoliucijomis 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) arba 2397 (2017), arba juo buvo gabenami šiomis rezoliucijomis draudžiami objektai.
               4.   Valstybių narių nacionaliniams subjektams arba iš valstybių narių teritorijos draudžiama teikti klasifikavimo paslaugas VI priede išvardytiems laivams, išskyrus atvejus, kai Sankcijų komitetas, įvertinęs kiekvieną konkretų atvejį, yra iš anksto suteikęs patvirtinimą.
               5.   Valstybių narių nacionaliniams subjektams arba iš valstybių narių teritorijos draudžiama teikti draudimo ar perdraudimo paslaugas VI priede išvardytiems laivams.
               6.   4 ir 5 dalys netaikomos, jei Sankcijų komitetas, įvertinęs kiekvieną konkretų atvejį, nustato, kad laivas naudojamas išimtinai pragyvenimo tikslais vykdomai veiklai, kuria KLDR asmenys ar subjektai nesinaudos pajamoms gauti, arba išimtinai humanitariniais tikslais vykdomai veiklai.
               7.   Šio straipsnio 4 ir 5 dalyse nurodyti laivai įtraukiami į VI priedą, kai esama pagrįstų priežasčių manyti, kad atitinkamas laivas buvo naudojamas veiklai, draudžiamai JT ST rezoliucijomis 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) arba 2397 (2017), arba juo buvo gabenami šiomis rezoliucijomis draudžiami objektai.“;

               7)

               21 straipsnis pakeičiamas taip:
               „21 straipsnis
               Valstybės narės išregistruoja visus laivus, kuriuos nuosavybės teise valdo, kontroliuoja arba eksploatuoja KLDR, ir neregistruoja jokių laivų, kuriuos pagal JT ST rezoliucijos 2321 (2016) 24 punktą, JT ST rezoliucijos 2375 (2017) 8 punktą arba JT ST rezoliucijos 2397 (2017) 12 punktą išregistravo kita valstybė, išskyrus atvejus, kai Sankcijų komitetas, įvertinęs kiekvieną konkretų atvejį, yra iš anksto suteikęs patvirtinimą.“;

               8)

               26a straipsnyje įterpiama ši dalis:
               „5.   Nedelsiant, tačiau ne vėliau kaip 2019 m. gruodžio 21 d., valstybės narės repatrijuoja į KLDR visus KLDR piliečius, kurie gauna darbo pajamas tos valstybės narės jurisdikcijoje, ir visus KLDR Vyriausybės atašė, atsakingus už saugumo priežiūrą ir stebinčius KLDR darbuotojus užsienyje, išskyrus atvejus, kai valstybė narė nustato, kad KLDR pilietis yra valstybės narės pilietis arba KLDR pilietis, kurio repatriacija yra draudžiama, laikantis taikytinos nacionalinės ir tarptautinės teisės, įskaitant tarptautinę pabėgėlių teisę ir tarptautinę žmogaus teisių teisę, taip pat Jungtinių Tautų susitarimo dėl būstinės ir Konvencijos dėl Jungtinių Tautų privilegijų ir imunitetų.“;

               9)

               32 straipsnis pakeičiamas taip:
               „32 straipsnis
               Netenkinami jokie reikalavimai, susiję su sutartimi arba sandoriu, kurių vykdymui tiesioginį arba netiesioginį, visapusišką arba dalinį poveikį turėjo priemonės, nustatytos JT ST rezoliucijomis 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2375 (2017) ar 2397 (2017), įskaitant Sąjungos ar bet kurios valstybės narės priemones, kurios nustatytos įgyvendinant atitinkamus JT Saugumo Tarybos sprendimus arba šiame sprendime numatytas priemones arba kurių reikia tų sprendimų ar priemonių įgyvendinimui, arba kurios yra su juo susijusios, įskaitant reikalavimus dėl žalos atlyginimo arba kitus šios rūšies reikalavimus, pavyzdžiui, reikalavimus dėl kompensacijos ar dėl garantijos suteikimo, visų pirma reikalavimus pratęsti arba apmokėti įsipareigojimą, garantiją ar žalos atlyginimo įsipareigojimą, ypač finansinę garantiją ar finansinį žalos atlyginimo įsipareigojimą, neatsižvelgiant į tai, kokia yra jų forma, jeigu juos pateikė:

                           a)

                           į I, II, III, IV, V ar VI priedo sąrašus įtraukti asmenys ar subjektai;

                           b)

                           bet kuris kitas KLDR asmuo ar subjektas, įskaitant KLDR Vyriausybę ir jos valstybines įstaigas, įmones ir agentūras; arba

                           c)

                           bet kuris asmuo ar subjektas, veikiantis vieno iš a arba b punkte nurodytų asmenų ar subjektų vardu arba jo naudai; arba

                           d)

                           bet kuris pagal 18 b straipsnio 1 dalį sulaikyto arba konfiskuoto arba pagal 18b straipsnio 3 dalį išregistruoto arba įtraukto į VI priedą laivo savininkas ar frachtuotojas.“;

               10)

               įterpiamas šis straipsnis:
               „32a straipsnis
               JT ST rezoliucijomis 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2375 (2017) ar 2397 (2017) nustatytos priemonės netaikomos, jei jos kaip nors trukdo diplomatinių ar konsulinių misijų KLDR veiklai pagal Vienos konvencijas dėl diplomatinių ir konsulinių santykių“;

               11)

               33 straipsnio 1 ir 2 dalys pakeičiamos taip:
               „1.   Taryba atlieka I, IV ir VI priedų pakeitimus remdamasi JT Saugumo Tarybos arba Sankcijų komiteto sprendimais.
               2.   Valstybių narių arba Sąjungos vyriausiojo įgaliotinio užsienio reikalams ir saugumo politikai pasiūlymu Taryba vieningai sudaro II, III, V arba VI prieduose pateikiamus sąrašus ir priima jų pakeitimus.“;

               12)

               34 straipsnio 2 dalis pakeičiama taip:
               „2.   Jeigu Taryba nusprendžia asmeniui arba subjektui taikyti 18b straipsnio 4 ar 5 dalyje, 23 straipsnio 1 dalies b ar c punkte arba 27 straipsnio 1 dalies b, c ar d punkte nurodytas priemones, ji atitinkamai iš dalies pakeičia II, III, V arba VI priedą.“;

               13)

               36a straipsnis pakeičiamas taip:
               „36a straipsnis
               Nukrypstant nuo JT ST rezoliucijomis 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) ar 2397 (2017) nustatytų priemonių, su sąlyga, kad Sankcijų komitetas nustatė, jog išimtis reikalinga siekiant sudaryti palankesnes sąlygas tarptautinių ir nevyriausybinių organizacijų, kurios KLDR vykdo paramos ir pagalbos teikimo veiklą KLDR civilių gyventojų naudai, darbui arba bet kokiam kitam tų JT ST rezoliucijų tikslus atitinkančiam tikslui, valstybės narės kompetentinga institucija suteikia reikiamą leidimą.“;

               14)

               II priedas iš dalies keičiamas pagal šio sprendimo I priedą;

               15)

               IV priedas pakeičiamas šio sprendimo II priede pateikiamu tekstu;

               16)

               šio sprendimo III priede pateiktas tekstas pridedamas kaip VI priedas.

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2018 m. vasario 26 d.

            Tarybos vardu

            Pirmininkė

         F. MOGHERINI

      (1)  OL L 141, 2016 5 28, p. 79.

      I PRIEDAS
      Iš Tarybos sprendimo (BUSP) 2016/849 II priede pateikto sąrašo išbraukiami įrašai dėl šių asmenų ir subjekto:

                  I.

                  Asmenys ir subjektai, atsakingi už KLDR vykdomas branduolines, balistinių raketų ar kitų masinio naikinimo ginklų programas, arba jų vardu ar nurodymu veikiantys asmenys ar subjektai, arba jų nuosavybės teise valdomi ar kontroliuojami subjektai

                              A.

                              Asmenys

                                          23.

                                          PAK Yong Sik

                                          31.

                                          KIM Jong Sik

                              B.

                              Subjektai

                                          5.

                                          Ministry of People's Armed Forces (Liaudies ginkluotųjų pajėgų ministerija)

                  II.

                  Asmenys ir subjektai, teikiantys finansines paslaugas, kuriomis gali būti prisidedama prie KLDR vykdomų branduolinių, balistinių raketų ar kitų masinio naikinimo ginklų programų

                              5.

                              CHOE Chun-Sik

      II PRIEDAS
      „
            IV PRIEDAS

               18a STRAIPSNIO 6 DALYJE NURODYTAS LAIVŲ SĄRAŠAS

                        A.

                        Laivai be vėliavos

                        B.

                        Į uostą nukreipti laivai

                        C.

                        Išregistruoti laivai

                        D.

                        Laivai, kuriems uždrausta įplaukti į uostus

                                    1.

                                       Pavadinimas: PETREL 8
                                    Papildoma informacija
                                    IMO: 9562233. MMSI: 620233000

                                    2.

                                       Pavadinimas: HAO FAN 6
                                    Papildoma informacija
                                    IMO: 8628597. MMSI: 341985000

                                    3.

                                       Pavadinimas: TONG SAN 2
                                    Papildoma informacija
                                    IMO: 8937675. MMSI: 445539000

                                    4.

                                       Pavadinimas: JIE SHUN
                                    Papildoma informacija
                                    IMO: 8518780. MMSI: 514569000

                                    5.

                                       Pavadinimas: BILLIONS NO. 18
                                    Papildoma informacija
                                    TJO: 9191773

                                    6.

                                       Pavadinimas: UL JI BONG 6
                                    Papildoma informacija
                                    TJO: 9114555

                                    7.

                                       Pavadinimas: RUNG RA 2
                                    Papildoma informacija
                                    TJO: 9020534

                                    8.

                                       Pavadinimas: RYE SONG GANG 1
                                    Papildoma informacija
                                    TJO: 7389704

                        E.

                        Laivai, kuriems taikomas turto areštas

                  “

      III PRIEDAS

         „VI PRIEDAS

            18b STRAIPSNIO 7 DALYJE NURODYTAS LAIVŲ SĄRAŠAS“


title: 2018 m. vasario 20 d. Tarybos sprendimas (BUSP) 2018/297, kuriuo skiriamas Europos Sąjungos karinio komiteto pirmininkas

text:
28.2.2018

               LT

               Europos Sąjungos oficialusis leidinys

               L 56/33

         TARYBOS SPRENDIMAS (BUSP) 2018/297
   2018 m. vasario 20 d.
   kuriuo skiriamas Europos Sąjungos karinio komiteto pirmininkas
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 240 straipsnį,
   atsižvelgdama į 2001 m. sausio 22 d. Tarybos sprendimą 2001/79/BUSP dėl Europos Sąjungos karinio komiteto įsteigimo (1),
   kadangi:

               (1)

               pagal Sprendimo 2001/79/BUSP 3 straipsnio 1 dalį Europos Sąjungos karinio komiteto (toliau – Karinis komitetas) pirmininką turi paskirti Taryba Karinio komiteto, kuris susitinka gynybos vadovų lygiu, teikimu. Pagal to sprendimo 3 straipsnio 2 dalį Karinio komiteto pirmininkas skiriamas trejų metų kadencijai, jei Taryba nenusprendžia kitaip;

               (2)

               2014 m. gruodžio 15 d. Taryba paskyrė generolą Mikhail KOSTARAKOS Karinio komiteto pirmininku trejų metų laikotarpiui nuo 2015 m. lapkričio 6 d. (2);

               (3)

               2017 m. lapkričio 6–7 d. Karinio komiteto posėdyje gynybos vadovų lygiu buvo rekomenduota Karinio komiteto pirmininku paskirti generolą Claudio GRAZIANO trejų su puse metų laikotarpiui (išimties tvarka);

               (4)

               Karinis komitetas rekomendavo generolui Claudio GRAZIANO išimties tvarka suteikti įgaliojimus ilgesniam nei 3 metų laikotarpiui, kad Karinio komiteto pirmininko skyrimas būtų visam laikui perkeltas į palankesnį metų laikotarpį,

         PRIĖMĖ ŠĮ SPRENDIMĄ:
   1 straipsnis
   Generolas Claudio GRAZIANO skiriamas Europos Sąjungos karinio komiteto pirmininku trejų su puse metų laikotarpiui nuo 2018 m. lapkričio 6 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2018 m. vasario 20 d.

            Tarybos vardu

            Pirmininkas

         V. GORANOV

      (1)  OL L 27, 2001 1 30, p. 4.

      (2)  2014 m. gruodžio 15 d. Tarybos sprendimas 2014/920/BUSP, kuriuo skiriamas Europos Sąjungos karinio komiteto pirmininkas (OL L 363, 2014 12 18, p. 149).